Παναγιώτης Καυκής

Ο Παναγιώτης Καυκής (Αθήνα, 8 Μαΐου 1980-) είναι Έλληνας πρώην καλαθοσφαιριστής και νυν προπονητής. Έχει ύψος 1,97 μέτρα και αγωνιζόταν στη θέση του Πόιντ γκαρντ. Αποτελεί τον προπονητή του Ηλυσιακού για την Β΄ Εθνική.

Σταδιοδρομία

 Ως αθλητής 
Ο Καυκής γεννήθηκε στην Αθήνα. Ξεκίνησε την ενασχόλησή του με το μπάσκετ από τις ακαδημίες του Αετού Καλλιθέας (1993-98).«O Παναγιώτης Καυκής στο Περιστέρι», άρθρο στον ιστότοπο PeristeriNews.gr, 21 Οκτωβρίου 2011. Την πενταετία 1998-2003 φόρεσε τα χρώματα του Ηλυσιακού,«Επίσημα στον Ηλυσιακό ο Καυκής!», άρθρο στον ιστότοπο OnSports.gr, 17 Ιουλίου 2012. ομάδα με την οποία αναδείχθηκε το 2003 κορυφαίος αθλητής της Α2 Εθνικής (δεύτερος σκόρερ του πρωταθλήματος και πρώτος στις ασίστ).«Βρήκε λύση με Καυκή», άρθρο στον ιστότοπο της εφημερίδας «Η Ροδιακή», 11 Σεπτεμβρίου 2010.  Σε κορυφαίο επίπεδο αγωνίστηκε για πρώτη φορά ως μέλος της ομάδας του Μακεδονικού Νεάπολης, που τότε έφτανε στο απόγειο της αγωνιστικής του ιστορίας.«Mακεδονικός: Υπέγραψαν Πανταζόπουλος και Καυκής», άρθρο στον ιστότοπο Contra.gr, 30 Ιουλίου 2003. Με την ομάδα της Μακεδονίας αγωνίστηκε για δύο χρόνια, 2003-2005, συμμετέχοντας επίσης σε δύο διοργανώσεις του ULEB Cup.Kafkis, Panagiotis, στατιστικά στον επίσημο ιστότοπο της EuroLeague.  Τη δεύτερη χρονιά η ομάδα έφτασε μέχρι τον τελικό χάνοντας το τρόπαιο από τη λιθουανική Λιέτουβος Ρίτας.«Στα ασπρόμαυρα και ο Καυκής» , άρθρο στον ιστότοπο PaokMania.gr, 24 Αυγούστου 2008. Την περίοδο 2005-06 ο Καυκής πήρε μεταγραφή στον Απόλλωνα Πατρών, ενώ το 2006-07 συνέχισε τη μακρά του πορεία στην Α1 Εθνική φορώντας τη φανέλα του Πανιωνίου.«Α1: Υπέγραψε ο Καυκής στον Πανιώνιο», άρθρο στον ιστότοπο του NovaΣΠΟΡ FM, 24 Σεπτεμβρίου 2006. Με την ομάδα της Σμύρνης συμμετείχε επίσης στο EuroCup (σημερινό EuroChallenge).Panagiotis Kafkis, στατιστικά στον επίσημο ιστότοπο της FIBA Europe (EuroCup 2007). 

Την περίοδο 2007-08 υπέγραψε συμβόλαιο με την ομάδα του Ολυμπιακού Πειραιώς, ο οποίος υπήρξε φιναλίστ του Πρωταθλήματος και του Κυπέλλου Ελλάδος. Ο Καυκής συμμετείχε με τους ερυθρόλευκους σε 11 αγώνες της EuroLeague, σημειώνοντας 0,4 πόντους μ.ό. ανά παιχνίδι. Τη διετία 2008-2010 ο αθλητής έκανε έδρα του τη Θεσσαλονίκη για λογαριασμό του ΠΑΟΚ,«Παναγιώτης Καυκής», βιογραφικό στον επίσημο ιστότοπο του ΠΑΟΚ ενώ την περίοδο 2010-11 μετακόμισε στη Ρόδο προκειμένου να αγωνιστεί με τον τοπικό Κολοσσό. Την απόκτησή του εισηγήθηκε ο προπονητής Γιάννης Σφαιρόπουλος με τον οποίο είχε στο παρελθόν συνεργαστεί στον Ολυμπιακό. Το 2011-12, πάντα στα πλαίσια της Α1 Εθνικής, φόρεσε τα χρώματα του Περιστερίου του Αργύρη Πεδουλάκη. Ο Καυκής επέστρεψε το καλοκαίρι του 2012 στον Ηλυσιακό των νεανικών του χρόνων, όπου και αγωνίστηκε για δύο χρονιές, με  8,7 π., 3,2 ριμπάουντ., 3,4 ασίστ, 1,1 κλεψίματα σε 24 παιχνίδια κατά τη διάρκεια της δεύτερης σαιζόν.«Καυκής, η επιστροφή!», άρθρο στον ιστότοπο BasketNet.gr, 17 Ιουλίου 2012.«Ηλυσιακός: Ανανέωσε ο Καυκής», άρθρο στον ιστότοπο OnSports.gr, 6 Ιουλίου 2013.

Τη σαιζόν 2014-15 αγωνίστηκε με τη Νέα Κηφισιά, στην οποία μέτρησε 4,2 π., 1,3 ριμπάουντ., 2,1 ασίστ σε 11 παιχνίδια.Ανακοίνωσε Καυκή η Κηφισιά, sport24.gr, 12/08/2014. ανακτήθηκε 30/07/2015 Το καλοκαίρι του 2015 συνέχισε στην καριέρα του στο πρωτάθλημα της Α2, καθώς ανακοινώθηκε από τον Δούκα, από τον οποίο έφυγε δυο χρόνια μετά. Τον Σεπτέμβριο του 2017 ανακοινώθηκε από το Παγκράτι. Έτσι επέστρεψε επιστρέφει στην Β’ Εθνική μετά από 18 χρόνια. Το καλοκαίρι του 2018 ανακοινώθηκε από τον Ιπποκράτη της Κω, που ήταν νεοφώτιστος τότε στην Α2 Εθνική.

Στις 15 Ιουνίου 2019, ο πολύπειρος πλέι μέικερ ανακοίνωσε την αποχώρησή του από την ενεργό δράση σε ηλικία 39 ετών, μετά από 26 χρόνια καριέρας.

 Ως προπονητής 
Το καλοκαίρι του 2019, αμέσως μετά την απόσυρσή του από τα παρκέ, ανέλαβε την ομάδα του Ηλυσιακού του Αντώνη Φώτση.

 Εθνική Ομάδα 
Με τα χρώματα της Εθνικής Ελλάδος, ο Καυκής συμμετείχε στους Μεσογειακούς Αγώνες του 2005 στην Αλμερία της Ισπανίας, κατακτώντας το ασημένιο μετάλλιο.Παναγιώτης Καυκής , στατιστικά στην επίσημη σελίδα της Ε.Ο.Κ.

Προσωπικά
Ο Παναγιώτης Καυκής και η σύζυγός του, Δέσποινα, έχουν δύο υιούς, τους Γιώργο και Χρήστο.«Πατήρ Παναγιώτης Καυκής», άρθρο στον ιστότοπο Gazzetta.gr, 12 Μαΐου 2011.

Παραπομπές

Εξωτερικοί σύνδεσμοι


 Panagiotis Kafkis, στατιστικά στον επίσημο ιστότοπο της FIBA Europe (EuroCup 2007). 
 Panagiotis Kafkis, στατιστικά στην ιστοσελίδα ProBallers.com. 
 Panagiotis Kafkis, στατιστικά στην ιστοσελίδα DraftExpress.com. 

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Νέας Κηφισιάς
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Αθλητές στους Μεσογειακούς Αγώνες 2005
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Παγκρατίου
Κατηγορία:Προπονητές καλαθοσφαίρισης Ιόνιου Κέρκυρας
Κατηγορία:Προπονητές καλαθοσφαίρισης Ληξουρίου
Κατηγορία:Προπονητές καλαθοσφαίρισης Ηλυσιακού